Ο Θεόδωρος Μαυρόσαββας είναι πτυχιούχος από το Πανεπιστήμιο Λευκωσίας στα Εφαρμοσμένα Πολυμέσα και ακολούθως αρίστευσε στο ΤΕΠΑΚ με μεταπτυχιακό στα Διαδραστικά Πολυμέσα (και Νέες Τεχνολογίες Μάθησης) στο Τμήμα Πολυμέσων και Γραφικών Τεχνών.

Είναι συνιδρυτής του δικτύου οργανισμών One Terrene International με έδρα το Λονδίνο και την Λευκωσία. Το δίκτυο σήμερα δραστηριοποιείται επίσημα σε πέραν των 17 χωρών και συνεργάζεται με πέραν των 375 κοινωφελών οργανισμών σε 33 χώρες εντός και εκτός της ΕΕ. Εδώ και 7 χρόνια εργάζεται ως Διευθυντής Διεθνών Προγραμμάτων του δικτύου, όπου βασιζόμενοι στις αρχές της μη τυπικής μάθησης δημιουργούν προγράμματα κινητικότητας μέσα στα πλαίσια του Erasmus+, Europe for Citizens, Erasmus for Young Entrepreneurs και European Social Fund για νέους και ενήλικες. Υπήρξε εθελοντής και πρεσβευτής για την προσβασιμότητα ηλεκτρονικών παιχνιδιών για άτομα με προβλήματα κινητικότητας και όρασης. Είναι εκπαιδευτής μη τυπικής μάθησης και ανήκει σε δημιουργική διεθνή ομάδα σχεδιασμού μεθοδολογιών και εργαλείων μη τυπικής μάθησης που προορίζονται για εκπαιδευτικούς, μαθητές και επαγγελματίες. Έχει συμμετάσχει σε πέραν των 100 εκπαιδευτικών σεμιναρίων, κινητικοτήτων και αξιολογήσεων του προγράμματος Erasmus+.